kardosdrur/scandi-wiki huggingface dataset:
Hvidbjerg Kirke (Skive Kommune)

Hvidbjerg Kirke er en kirke i Hvidbjerg Sogn i det tidligere Hindborg Herred Viborg Amt, nu Skive Kommune. kor og skib er opført i romansk tid af granitkvadre over skråkantsokkel; de retkantede døre er bevaret, norddøren tilmuret, syddøren i brug men noget omdannet. I murværket er bevaret et rundbuet vindue i koret og et rundbuet vindue i skibet. Tårnet er opført i sengotisk tid af genanvendte kvadre, teglsten og kampesten. Våbenhuset er opført i nyere tid. I våbenhuset væg er indmuret en runesten med teksten "Beder for Bo. Bo." Stenen blev fundet i det østlige kirkegårdsdige. Kirken var i privat eje frem til 1961, da den overgik til selveje. Kirken blev renoveret i 1980-82, ved den lejlighed blev totredjedele af granitkvadrene omsat.

Kor og skib har flade bjælkelofter. Altertavlen med oprindelige malerier er opsat i 1750, tavlen bærer våben for giveren Christian Linde til Kærgårdsholm, et altertavlemaleri fra 1898 af Anton Dorph er nu ophængt i kirken. Prædikestolen er som altertavlen fra 1750, i felterne ses evangelistmalerier. I 1886 afdækkede man sengotiske kalkmalerier i kirken, i korbuen fandt man billeder af Skt. Laurentius og Knud Lavard, kalkmalerierne var dog i så dårlig stand, at man lod dem overkalke igen. På skibets vestmur er ophængt en kristusfigur fra et korbuekrucifiks, figuren dateres til 1300-tallet.

Den romanske døbefont af granit har vegetativ udsmykning på kummen og kors på den runde fod.

Galleri

Eksterne kilder og henvisninger 

 Hvidbjerg Kirke  på nordenskirker.dk
 Hvidbjerg Kirke på KortTilKirken.dk

Kirker i Skive Kommune
Kirker i Viborg Stift
Kirker i Viborg Amt
Børge Cetti

Børge Herman Cetti (14. januar 1922 – 5. december 2008) var en dansk atlet. Han var under karrieren medlem af Københavns IF og Brandvæsenets IF. Han vandt to guld i længdespring ved de danske mesterskaber 1949 og 1951.

Danske mesterskaber 
  1951 Længdespring 6,94
  1950 Længdespring 6,76
  1949 Længdespring 6,77
  1949 Femkamp 2878p
  1947 Femkamp 2784p

Personlig rekord 
 Længdespring: 6,94 1951

Eksterne henvisninger 
 DAF i tal – Børge Cetti

Længdespringere fra Danmark
Atleter fra Københavns IF
Atleter fra Brandvæsenets IF
Mogens Binderup

Mogens Binderup er en dansk sanger, sangskriver, guitarist og producer. Han har bl.a. skrevet og produceret for Sanne Salomonsen ("Taxa" og "Hel igen"), James Sampson, Brødrene Olsen, Johnny Deluxe, Creamy, Small Talk og en række Dansk Melodi Grand Prix og MGP-artister. Derudover har han skrevet temaer til TV-programmerne Sangstjerner, Dagens mand og Elsk mig i nat.

Han sang kor på Aquas debutalbum Aquarium i 1997.

I 2000 skrev ham sammen med sangerinden Jeanett Debb nummeret "House of Fire", der blev valgt som titelmelodi til den første sæson af Big Brother på TvDanmark i 2001. Senere fulgte et helt album fra Jeanett Debb, med titlen "Virtualize" på Sony Music.

I 2009 fremførte popgruppen Sukkerchok sangen "Det' det" til Dansk Melodi Grand Prix, som er produceret og skrevet af bl.a. Mogens Binderup. I 2007-udgaven skrev han James Sampsons "Say You Love Me" og Annette Heicks "Copenhagen Airport" og i 2008 Lasse Lindorff med "Hooked on You"

Referencer

Eksterne henvisninger 
 Binderup Sessions Studio 

Tjek fødselsår
Sangere fra Danmark
Sangskrivere fra Danmark
Musikproducere fra Danmark
Dansksprogede forfattere fra Danmark
Strålesyge

Strålesyge (eller strålingssyge) er en sygdom, der kan opstå, hvis man bliver udsat for små eller store mængder ioniserende stråling (højere end 1000 milliSv) fra f.eks. kernekraftulykker, radioaktivt affald efter kernevåben og lignende.

Symptomerne skyldes en massiv ødelæggelse af celler og de organer, som har mange celler under deling rammes hårdest.

Det første symptom er kvalme, som opstår inden for få timer. Senere opstår diarre som følge af, at tarmslimhinden er skadet. Den virkelig farlige del af strålingssygen tager flere uger at udvikle, som er at cellerne i knoglemarven, som er oprindelsen til de røde og hvide blodlegemer, er blevet ødelagt. Ubehandlet kan strålingssyge medføre døden.

Kilder 
 Steen Hoe og Leif Sarholt-Kristensen: "Stråling og Miljø", Borgen 1989

Ioniserende stråling
Sygdomme
Dødsårsager
Hans Jacob Højgaard



Hans Jacob Højgaard (11. september 1904 i Toftir på Færøerne – 10. juni 1992 i Torshavn) var en færøsk komponist og korleder

Liv og virke 
Som 15-årig stod han til søs efter færøsk tradition og sejlede med fiskebåde i fire år og tog sætteskippereksamen i Torshavn i 1923. Men i 1924 drog han til Danmark hvor han gik på folkehøjskolen i Karise og derefter på Jonstrup Seminarium. Han tog lærereksamen i 1929 hvoefter han vendte tilbage til sit fødested Toftir som hjælpelærer og siden andenlærer og skolebestyrer for til sidst at være ansat i Torshavn.

Undervejs var han på efteruddannelse på lærerhøjskolen i København, hvor han fik musikundervisning, og hans betydning for færøsk korssang har været stor. Han komponerede en lang række melodier til færøske sange og salmer, ledede både børne- og voksenkor og udgav i 2 omgange en færøsk melodibog og flere LP-plader.

Bøger 
 1951 – Føroysk Songløg I
 1977 – Føroysk Songløg II

LP/CD 
 1976 "Í hesi sælu jólatíð"
 2003 "Í hesi sælu jólatíð"
 2003 Komponisten Hans Jákup Højgaard, musikeksempel, RAES
 2004 Hans Jacob Højgaard 100 ár

Læs mere 
 Thomas S. Anderssohn: Komponisten Hans Jákup Højgaard, et liv som traditionsbærer, nyskaber og lærer, Research Archive for Ethnomusicological Studies [RAES], Arendal 2003

Externe Links 
 Lyt til sange her...

Komponister fra Færøerne
Den lille havfrue 2: Havets hemmelighed

Den lille havfrue 2: Havets hemmelighed er en amerikansk direkte-til-video tegnefilm fra 2000 og efterfølgeren til Disney-filmen Den lille havfrue fra 1989. I denne filmen er handlingen centreret omkring datteren til Ariel og Eric, Melody. Hun kommer i klammeri med heksen Morgana, filmens nye skurk.

Danske stemmer 
 Ariel – Louise Fribo
 Morgana – Grethe Mogensen
 Prince Erik – Lars Thiesgaard
 Melody – Maja Iven Ulstrup
 Sebastian – Lasse Lunderskov
 Skralde – Henrik Koefoed
 Kong Triton – Torben Sekov
 Tim – Ole Boisen
 Karl – Tom Jensen
 Understrøm – Peter Aude
 Cloak og Dagger - Jens Jacob Tychsen
 Køkkenchef Louis – Steen Springborg
 Onkel Grimsby – Paul Hüttel
 Laura – Jette Sivertsen

Se også 
 Den lille Havfrue
 Den Lille Havfrue 3: Historien Om Ariel

Eksterne henvisninger 
 

Disney tegnefilm
Amerikanske film fra 2000
Film fra Disney
Musicalfilm fra USA
Tegnefilm fra USA
Den lille havfrue 3: Historien om Ariel

Den lille havfrue 3: Historien om Ariel er en amerikansk direkte-til-video tegnefilm fra 2008 og efterfølgeren til Disney-filmene Den lille havfrue fra 1989 og Den lille havfrue 2: Havets hemmelighed fra 2000. Rygterne sagde, at filmen var blevet aflyst, men dette blev afkræftet, da specialudgaven af Den lille havfrue havde en lille forsmag på filmen. Filmen handler om havfruen, da hun var yngre, og man får også hendes mor at se.

Danske stemmer 
 Ariel: Louise Fribo
 Sebastian: Lasse Lunderskov
 Kong Triton: Torben Sekov
 Marina Del Ray: Hanne Uldal
 Adella: Christina Ibsen Meyer
 Alana: Amalie Ihle Alstrup
 Andrina: Camilla Lindhof Vindeby
 Akvata: Gry Trampedach
 Arista: Özlem Saglanmak
 Attina: Karoline Munksnæs
 Benjamin: Kim Henriksen
 Tumle: Mathias Hartmann Niclasen
 Puf: Michael Elo
 Blækklat: Gordon Kennedy
 RokRok: Jens Bruno Hansen
 Sjolfert: Mads Knarreborg
 Sviffer: Troels Toya

Se også 
 Den lille havfrue

Eksterne henvisninger 
 

Disney tegnefilm
Amerikanske film fra 2000
Film fra Disney
Musicalfilm fra USA
Tegnefilm fra USA
Port-au-Prince (arrondissement)

Port-au-Prince er et arrondissement i Ouestprovinsen i Haiti. Provinsen har 2.109.516 indbyggere.  og postnumrene i arrondissementet starter med 61

Jordskælvet i 2010 

Den 12. januar fandt der et jordskælv sted i arrondissementet med det styrke på 7,0 på richterskalaen – det største i Haiti i to århundrede.  . Byen Port-au-Prince led mest skade ved jordskælvet og det vurderes, at op til 50.000 mennesker mistede livet. I Pétionville ødelagde jordsælvet et hospital i byen.  I Carrefour blev halvdelen af alle bygninger ødelagt.  
I Gressier med omkring 25.000 indbyggere blev 40-50% af bygningerne ødelagt, heriblandt politistationen

Noter 

Haitis geografi
Arrondissementer
Christopher Hotel

Christopher Hotel (også Hotel Christopher) var et hotel i Port-au-Prince, Haiti. Det blev ødelagt under jordskælvet i Haiti januar 2010.

Det var et trestjerners hotel i fem etager, og de sidste fire år af sin eksistens husede det hovedkvarteret for den fredsbevarende FN-styrke MINUSTAH. Hotellet lå på en skrænt med udsigt over hele byen.

Referencer 

Hoteller i Haiti
Jordskælvet i Haiti 2010
Port-au-Prince
Léogâne

Léogâne er en kystby i Ouestprovinsen i Haiti. Det ligger i et arrondissement ved samme navn. Havnen ligger ca. 29 km vest for Haitis hovedstad, Port-au-Prince.

Byen var den 12. januar 2010 epicenter i et jordskælv, der ramte Haiti, hvor 80-90% af alle byens bygninger blev ødelagt. Byen blev også ødelagt ved et jordskælv i 1770.

Charlemagne Péralte 
Charlemagne Péralte, lederen af den haitianske modstand mod den amerikanske besættelse, der var begyndt i 1915 var en officer, der var udstationeret i Léogâne. Han trak sig tilbage fra militæret, da han nægtede at overgive sig til den amerikanske styrke uden kamp. Efterfølgende vendte han tilbage til sin fødeby Hince, hvorfra han ledte Cacos mod besættelsesmagten.

Jordskælvet i 2010 
Byen var epicenteret for jordskælvet den 12. januar 2010 og en FN evalueringsgruppe, der undersøgte de tre største byer i nærheden af Port-au-Prince vurderede, at Léogâne var det mest ødelagte område med 80 til 90% af alle bygninger beskadigede og ingen tilbageværende offentlig infrastruktur. Næsten hver betonbygning blev ødelagt. De vurderedes ligeledes, at byen blev mere beskadiget af jordskælvet end hovedstaden. Militæret vurderer, at 20.000 til 30.000 mennesker døde af jordskælvet i Léogâne. Folk forsamlede sig i ad hoc-BZ'er lejre og nødhjælp har taget længere tid at nå Léogâne. 

Britiske eftersøgningshold var de første, der nåede frem til den ødelagte by den 17. januar 2010.

Det canadiske skib HMCS Athabaskan nåede først område om torsdagen – den 19. januar. Skibet leverede hunmanitær bistand og besætningen har bistået med nødhjælpsarbejdet.

Da Léogâne ikke har nogen lufthavn, begyndte canadierne at bruge Jacmel for at undgå flaskehalsen ved Port-au-Prince. De havde 250-300 personer der den følgende dag.

Eksterne henvisninger 
 Leogane . The Columbia Gazetteer of North America, edited by Saul B. Cohen. New York: Columbia University Press, 2000. (Accessed on 6/21/2006)

Referencer 

Byer i Haiti
Can We Get Personal?

Can We Get Personal? er det andet studiealbum fra den danske R&B-gruppe Juice, der blev udgivet i 1999.

Trackliste 

Noter
 "My Love" indeholder elementer fra "What the World Needs Now Is Love", skrevet af Burt Bacharach og Hal David.

Hitliste

Eksterne henvisninger 
 Can We Get Personal? på Discogs

Noter 

R&B-album
Album fra 1999
Georges Anglade

Georges Anglade (født 18. juli 1944, død 12. januar 2010) var en haitiansk-canadisk forfatter, geograf og politiker.

Han blev født i Port-au-Prince, og gik ud af folkeskolen i 1962. I 1965 studerede han jura og samfundsvidenskab i Port-au-Prince. Han tilbragte meget af sit voksne liv i eksil i Quebec, hvor han var med til grundlæggeselen af instituttet for geografi ved Université du Québec à Montréal, hvor han underviste, som professor i geografi indtil 2002.

Som forfatter arbejdede han meget i den litterære genre, kendt som lodyan.

Han døde sammen med sin kone Mireille, som følge af Jordskælvet i Haiti i 2010, da hans kones barndomshjem i Port-au-Prince, kollapsede over dem.

Referencer 

Politikere fra Haiti
Politikere fra Canada
Novelleforfattere fra Canada
Forfattere fra Haiti
Omkomne ved jordskælvet i Haiti 2010
Fransksprogede forfattere
Skønlitterære forfattere fra Canada
Personer fra Port-au-Prince
Hechingen

Hechingen er en lille by i den tyske delstat Baden-Württemberg. Hechingen ligger ved udkanten af Schwaben i landskabsplateauet Schwäbische Alb, cirka halvvejs mellem Stuttgart og Schweiz.

Personer fra Hechingen 
 Johann Georg von Hohenzollern-Hechingen (1577–1623)
 Eitel Friedrich II. von Hohenzollern-Hechingen (1601–1661)
 Philipp Christoph Friedrich von Hohenzollern-Hechingen (1616–1671)
 Friedrich Wilhelm von Hohenzollern-Hechingen
 Hermann Friedrich von Hohenzollern-Hechingen (1665–1733)
 Friedrich Wilhelm von Steuben (1730-1794)
 Karoline Kaulla (1739–1809)
 Maria Antonia Anna von Hohenzollern-Hechingen (1760–1797)
 Guido von Usedom (1805-1884)
 Nelson Morris (1839-1907)
 Samuel Ullman (1840-1924)
 Elsa Einstein (1876–1936)
 Otto Hahn (1879-1968)
 Paul Levi (1883–1930)
 Friedrich Wolf (1888-1956)
 Otto Nerz (1892–1949)
 Friedrich Kessler (1901-1998)
 Georg Braun (* 1918)
 Markus Wolf (1923–2006)
 Konrad Wolf (1925–1982)
 Heinz Mohl (* 1931)
 Siegbert Alber (* 1936)
 Klaus Kinkel (*1936)
 Martin Bader (* 1968)
 Giovanni Zarrella (* 1978)
 Saralisa Volm (* 1985)

Venskabsbyer 
  Joué-lès-Tours (1973)
  Limbach-Oberfrohna (1990)
  Hódmezővásárhely (1994)

Borgmester 
 1945-1948: August Pretzl
 1948-1967: Paul Bindereif
 1967-1995: Norbert Roth (CDU)
 1995-2011: Jürgen Weber (FW)
 2011- : Dorothea Bachmann

Bygningsværker

Eksterne henvisninger 
 Hechingen

Byer i Baden-Württemberg
Jean-Jacques Dessalines

Jacques 1. af Haiti som oprindeligt hed: Jean-Jacques Dessalines (20. September 1758 i Grande-Rivière-du-Nord, Haiti – 17. Oktober 1806 i Pont-Rouge, Haiti) var en haitiansk revolutionær og landets kejser fra 1804 til 1806.

Levned 
Dessalines var en tidligere slave i den franske koloni Saint-Domingue, det nuværende Haiti. Efter at det fra slutningen af det 18. århundrede til stadighed var kommet til opstande blandt de farvede mod kolonialmagten Frankrig erklærede Dessalines i 1804 landet for uafhængigt og udnævnte sig selv til kejser den 8. oktober 1804. Trods det opnåede det nye land ingen stabilitet.

Den 17. oktober 1806 blev kejseren myrdet ved et attentat, som var iværksat af Henri Christophe, som efterfølgende udnævnte sig selv til præsident og i 1811 til konge af Nord-Haiti. Mordet førte til forbitrede stridigheder mellem kreolerne og den afrikanske befolkning. En borgerkrig førte til at landet blev delt i en nordlig afrikansk halvdel under Henri Christophe og en sydlig halvdel under mulatten Alexandre Sabès Pétion.

Blandet 
 Den haitianske nationalhymne La Dessalinienne er opkaldt efter ham. 
 Det samme er byen og arrondissementet Dessalines.

Kilder 
 James, C. L. R.: Die schwarzen Jakobiner : Toussaint L'Ouverture und die Unabhängigkeitsrevolution in Haiti. Berlin, 1984
 Rüsch, Erwin: Die Revolution von Saint Domingue. Hamburg, 1930 (Übersee-Geschichte, Band 5)
 Sundstral, Franz: Aus der schwarzen Republik : der Neger-Aufstand auf Santo Domingo oder die Entstehungs-Geschichte des Staates Haiti. Leipzig, 1903

Eksterne kilder/henvisninger 

 The Louverture Project : Jean-Jacques Dessalines  

Politikere fra Haiti
Slaver
Søvang (Haveforening i Åbyhøj, Aarhus)

Haveforeningen Søvang blev stiftet i 1955, og har siden eksisteret som en selvstændig haveforening i Åbyhøj med samarbejdsaftale direkte med Aarhus Kommune. Søvang er således en af de kolonihaveforeninger som står udenfor Dansk Kolonihaveforbund.

Søvang består af i alt 104 haver, fordelt på godt 1100 meter havegange som er navngivet hhv: Fasanvej, Lærkevej, Flagvej, Tjørnevej, Klubhusvej, Søvej, Poppelvej og Birkevej. Haveforeningen råder over to fælleshuse samt et ikke ubetydeligt grønt areal. Det største fælleshus er et muret hus som tidligere har fungeret som gartneri og været 'arbejdsbolig' for vejdirektoratet i forbindelse med etablering af motorvejen ved Høskoven. Det andet fælleshus er et træhus kaldet Duehuset (har tidligere huset en brevdueforening). Dertil har Søvang siden 2007 forpagtet det store areal hvor Åby Rensningsanlæg tidligere havde deres slambassiner. Området er du udlagt som et "ruderat område" hvor naturen passer sig selv. I området (kaldet Englemarken) er anlagt små oplevelsesstier.

Siden 2006 har der eksisteret et fælles "Hotspot Søvang", hvor cirka halvdelen af haverne deles om en bredbånds-internetforbindelse. Hotspot genererer løbende lidt overskud, som primært har været brugt som støtte til renovering af Duehuset og legeplads mv.
Siden 2004 har Søvang også været vært for den danske del af den internationale EARTHDANCE-event , som lokalt kaldes for DRUMSPOT og tiltrækker mange hundrede gæster. Især fordi festen midt om natten, klokken 01 dansk tid, indgår i en global synkroniseret freds-bøn, som forbinder tusindvis af mennesker ved flere hundrede arrangementer i mere end 50 lande. I Søvang er det blevet tradition at den globale fredsbøn efterfølges af en trommecirkel med mere end 100 trommer, som spiller sammen under ledelse af Mads Bischoff, der også er hovedkoordinator for eventen.

Formænd for Søvang de seneste år:
 2011 – : Jesper Nymann (have 45)
 2008 – 2011 : Flemming Skøtt (have 43)
 2006 – 2008: Mads Bischoff (have 98)
 1998 – 2006: Thomas Bruun (have 30)

Eksterne henvisninger 
 Søvangs hjemmeside
 Årlig trommefest i Søvang som er en del af EARTHDANCE international.
 Fælles internet: Hotspot Søvang

Kilder 

Foreninger i Aarhus
Carrefour (Haiti)

Carrefour (haitisk kreol: Kafou) er en fattig forstad til Haitis hovedstad Port-au-Prince med 3-400.000 indbyggere og danner med Port-au-Prince, Pétionville og Delmas det såkaldte Aire Metropolitaine.

Carrefour har ikke altid været en fattig forstad; inden landet fik store politiske problemer var byen et populært turistmål.

Ved jordskælvet 2010 anslås det at 40-50% af bygningerne i de værst ramte områder blev ødelagt.

Referencer 

Byer i Haiti
Carrefour

''For byen i Haiti med samme navn, se Carrefour (Haiti).
Carrefour er en fransk lavprisvarehuskæde, der indgår i Groupe Carrefour-koncernen. Carrefour findes primært i Europa men også i Sydamerika, Oceanien og i Asien. Ved udgangen af 2009 havde Carrefour-kæden i alt 1.395 lavprisvarehuse, som var fordelt over hele verden. Flest Carrefour-lavprisvarehuse er der i Frankrig (218), Kina (184), Spanien (161) og Brasilien (150).

Eksterne henvisninger 

 Carrefour Frankrig

Detailvirksomheder fra Frankrig
Hypermarkedskæder
Børm

Børm (dansk) eller Börm (tysk) er en landsby og kommune i det nordlige Tyskland under i Slesvig-Flensborg kreds i delstaten Slesvig-Holsten. Byen ligger sydvest for Slesvig. Byen blev første gang nævnt 1463 som Barm. I 1624 blev Barm Sø (i dag Børm Kog) tørlagt. I 1763 opstod kolonistbyen Ny Børm.

Byen lå i Hollingsted Sogn, da området tilhørte Danmark.

Kommunen samarbejder på administrativt plan med nabokommunerne i Krop-Stabelholm kommunefællesskab (Amt Kropp-Stapelholm).

Byer i Kreis Slesvig-Flensborg
Byer i Slesvig-Holsten
Luiz Carlos da Costa

Luiz Carlos da Costa (4. juni 1949 – 12. januar 2010) var en brasiliansk international embedsmand, der begyndte at arbejde for FN i 1969, han var medlem af organisationen indtil sin død. Han døde sammen med sin overordnede, Hédi Annabi, som følge af Jordskælvet i Haiti i 2010.

Den 18. januar 2010, rejste FN's generalsekretær Ban Ki-moon og flere højtstående FN-embedsmænd fra New York til Port-au-Prince at se ødelæggelserne i Haiti, hvor der blev afholdt en lille mindehøjtidelighed med begge de afdødes familier i lufthavnen i Port-au-Prince.

Han var den højst rangerende brasilianer i FN. Efter hans død, blev han beskrevet af FN's generalsekretær Ban Ki-moon som "en legende af FN's fredsbevarende operationer".

Embedsmænd fra Brasilien
Personer fra Brasilien
FN
Omkomne ved jordskælvet i Haiti 2010
Geltorp

Geltorp (dansk) eller Geltorf (tysk) er en landsby og kommune beliggende cirka 7 kilometer syd for Slesvig i Hytten Bjerge i Sydslesvig. Administrativt hører kommunen under Slesvig-Flensborg kreds i den tyske delstat Slesvig-Holsten. Kommunen samarbejder på administrativt plan med andre kommuner i omegnen i Haddeby kommunefællesskab (Amt Haddeby). I kirkelig henseende hører Geltorp under Haddeby Sogn. Sognet lå i Arns Herred (Gottorp Amt), da området tilhørte Danmark før 1864.

Geltorp er første gang nævnt 1575. Stednavnet er afledt af personavnet Gælli, en sideform til oldnordisk Gellir for både sværd, okse og den brøllende. 

Området er landbrugspræget og der ligger flere landbrugsbedrifter i nærområdet.

Eksterne henvisninger 
 Amt Haddeby om Geltorp

Noter 

Byer i Kreis Slesvig-Flensborg
Human (album)

Human er det fjerde album af det amerikanske dødsmetal-band Death, som blev udgivet i 1991 gennem Relativity Records. Udgivelsen markerede begyndelse på den endelige musikalske ændring for Death. Lyden på albummet er meget mere teknisk og progressivt end nogen af gruppens tidligere albums. Teksterne blev langt mere introperspektive i forhold til de splatter inspirerede tekster på de to første udgivelser, og de samfundskritiske på Spiritual Healing. På alle efterfølgende værker tog denne nye stil endnu mere til.

Bassisten Steve DiGiorgio forlod Death igen efter indspilningerne, men vendte dog tilbage til indspilningerne af Individual Thought Patterns. Hans afløser blev Skott Carino, som turnerede med bandet i 1991-1992. Carino inspillede også et par sekunder af bassen på instrumentalnummeret "Cosmic Sea", men resten af sangen inklusiv bassoloen blev indspillet af DiGiorgio.

Sangen "Cosmic Sea" er med i computerspillet Damage Incorporated.

Spor 
 "Flattening of Emotions" – 4:28  
 "Suicide Machine" – 4:19
 "Together as One" – 4:06
 "Secret Face" – 4:36
 "Lack of Comprehension" – 3:39   
 "See Through Dreams" – 4:26   
 "Cosmic Sea (Instrumental)" – 4:23
 "Vacant Planets" – 3:48
 "God of Thunder" – 3:56 (KISS cover, kun som japansk bonusspor)

Fodnoter 

Album fra 1991
Death-album
Christiern Hansen

Christiern Hansen nævnes almindeligt som forfatter til de tre ældste danske skuespil, der findes i et håndskrift (780 Fol. i Thotts Samling) på Det Kgl. Bibliotek. Hans navn - skrevet Christiernus Joannis, kan også kan betyde Christiern Jensen - årstallet 1531 og en bemærkning, der viser, at han var skolemester i Vor Frue Sogn i Odense, bagest i håndskriftet efter en epilog til det ene skuespil. Han kan altså være forfatteren, men man ved intet sikkert derom.

Sophus Birket-Smith, den fortjenstfulde udgiver af disse skuespil, mener, at han har
skrevet det første, der nu kaldes Den utro Hustru, og oversat det sidste, Dorotheae Komedie, fra latin. Den. mellemste komedie, Paris' Dom, har han derimod næppe haft noget at gøre med. Den utro Hustru er en djærv og meget naiv farce om en hustru, der fristes af en bonde, en munk og en adelsmand, Paris' Dom er en ganske barnagtig dramatisk allegori og
Dorotheae Komedie en dramatiseret helgenlegende.

Dramatikere fra Danmark
Danskere i 1500-tallet
Dansksprogede forfattere fra Danmark